**CENOVÁ PONUKA**

**BLESKOZVOD - VÝTVARNÉ UKONČENIE HLAVNEJ KUPOLY A BOČNÝCH VEŽIČIEK SYNAGÓGY**

**Miesto stavby:** Stavebné úpravy synagóga Brezno

**Generálny projektant:** INGART s.r.o. , Majerníková 1/B, 841 05 Bratislava,

**Autor sochárskeho diela:** Mgr. art. Robert Mlčúch

**Názov a opis diela:**

Bleskozvod - výtvarné ukončenie hlavnej kupoly a bočných vežičiek synagógy.

Jedná sa o jeden hlavný dva metre vysoký architektonický prvok vertikálnej kompozície s vyobrazením šesťcípej hviezdy a cibuľovitý útvar osemhranného priemeru, ktorý reflektuje a zároveň nadväzuje na osemhranú dominantnú kupolu pod ním.

Ďalšie štyri výtvarné prvky približne jeden meter vysoké opakujúce sa podobným poňatím tvaru a objemu ako dominantný špic avšak so širším základom, nadväzujú a zvýrazňujú každú zo štyroch vežičiek.

**Filozofia a charakteristika diela:**

Symbol šesťcípej hviezdy patrí medzi najstaršie symboly v histórii ľudstva. Je nesporne spätý so židovskou kultúrou a má veľmi dôležitý význam v jej identite. Tento symbol je ideálny na dotvorenie ukončenia hlavnej veže a bočných vežičiek. Svojou vertikálnou kompozíciou a jednoduchosťou, ktorou sa židovské umenie a kultúra vyznačuje, pomôže zviditeľniť, dotvoriť a dodať celkovému vyzneniu pamiatky majestátny vzhľad.

V prípade hlavnej veže získava výtvarné ukončenie veže okrem estetickej aj praktickú funkciu bleskozvodu. Vytvorí sa tak spojenie estetickosti a funkcie v jeden celok.

**Technické riešenie diela:**

Na dielo ako materiál bude pre svoje jedinečné praktické a estetické vlastnosti použitý medený plech s nerezovou vnútornou výstužou pre lepšiu odolnosť voči vonkajším vplyvom. Meď má krásny červeno-zlatý lesk, ktorý dokáže upútať a zároveň je vynikajúci vodič. Tvarová odolnosť medi je slabšia. Na jeho spevnenie (vystuženie) poslúži vysoko odolný nerezový materiál, ktorý zaručí mnohoročné ba až niekoľko storočné zotrvanie v pôvodnom stave.

Medený povrch môže ostať lesklý a jasný ak sa použije konzervačný prípravok, ktorým sa zaručí kontrastný žiarivý efekt voči medenej kupole a strechy, ktorá časom prirodzeným spôsobom naberie svoju tradičnú patinu so zeleným nádychom.

Technologická stránka tvorby výtvarného diela spočíva vo vyhotovení šablón použitím laserovej rezacej techniky, precíznym ručným ohýbaním a tvarovaním jemných konkávno konvexných línií špicu. Jednotlivé časti budú zvárané v kompaktný celok, brúsené, cizelované a celé dielo bude povrchovo upravené.

Rozmery diela budú: 1 kus - Hlavná veža (bleskozvod) - výška 200 cm, šírka 50 cm, hrúbka 40 cm.

4 kusy - Štyri vežicky - výška 100 cm, šírka 20 cm, hrúbka 20 cm.

Ponukovaná cena pre architektonicko-výtvarné dotvorenie synagógy (výtvarné zakončenie kupoly a štyroch vežičiek) bola vyhotovená na základe presných požiadaviek projektanta.

Vypracoval:

Mgr. art. Robert Mlčúch 4. apríla 2014



